|  |  |  |
| --- | --- | --- |
|  B O S N A I H E R C E G O V I N A |  | Б О С Н А И Х Е Р Ц Е Г О В И Н А |
| VIJEĆE MINISTARA | САВЈЕТ МИНИСТАРА |
| ***DIREKCIJA ZA EVROPSKE INTEGRACIJE*** |  |
| ***DIREKCIJA ZA EUROPSKE INTEGRACIJE*** | ***ДИРЕКЦИЈА ЗА ЕВРОПСКЕ ИНТЕГРАЦИЈЕ*** |

Brisel, 29. 2. 2024. godine

*MEDIJIMA*

**PRIOPĆENJE ZA MEDIJE**

Sada je trenutak da bh. vlasti pokažu rezultate

Sada je trenutak da bh. vlasti pokažu rezultate, jedna je od poruka sa sedmog sastanka Pododbora za unutarnje tržište i konkurenciju između Europske unije i Bosne i Hercegovine, koji je održan 29. veljače 2023. godine u Briselu (hibridni format). Ovo je osobito važno, naglašeno je, u svjetlu ožujskog izvješća Europske komisije o napretku BiH i odluka o pristupnim pregovorima te implementacije Plana za Zapadni Balkan, čiji je jedan od stupova integracija u unutarnje tržište EU i razvoj regionalnog tržišta.

Na sastanku su, među ostalim, razmijenjene informacije o radu Konkurencijskog vijeća BiH i Vijeća za državnu pomoć. Europska komisije je naglasila da, među ostalima, vlasti u BiH trebaju izmijeniti Zakon o konkurenciji i Zakon o državnoj pomoći kako bi se revidirale procedure glasovanja, sukladno Mišljenju Komisije. Razgovarano je i o pravilima za utvrđivanje liste esencijalnih lijekova koja će osigurati veću transparentnost i pravne jasnoće u svezi procedura u cijeloj zemlji.

Izaslanstvo BiH je izvijestilo da je pripremljena nova strategija razvoja javnih nabavi, a Europska komisija od bh. vlasti očekuje jačanje ljudskih kapaciteta Agencije za javne nabave i Ureda za razmatranje žalbi.

Preporuka Europske komisije je da se usvoji jedinstven horizontalan zakon koji će biti usklađen s Direktivom o uslugama, napravi sveobuhvatan popis svih administrativnih i tehničkih koraka za registraciju domaćih i stranih poduzeća u cijeloj zemlji, te ubrzaju napori na harmonizaciji propisa u oblasti uzajamnog priznavanja profesionalnih kvalifikacija.

Izaslanstvo BiH je izvijestilo da je pripremljena nova strategija intelektualnog vlasništva. Usvajanje seta zakona koji reguliraju zaštitu autorskih te novog zakona o poštanskim uslugama ostaju među konkretnim zadaćama za vlasti u BiH.

Na sastanku je razgovarano i o jačanju bankarskog sektora, prava gospodarskih društava, računovodstvu i reviziji te zaštiti zdravlja i zaštita potrošača.

Sedmim sastankom Pododbora za unutarnje tržište i konkurenciju u ime BiH je kopredsjedala Brankica Pandurević iz Ministarstva vanjske trgovine i ekonomskih odnosa BiH, a u ime EU Barbara Jesus-Gimeno iz Europske komisije (DG NEAR). Ovo je jedan od sedam pododbora koji su osnovani u skladu sa SSP-om, a o čijem radu možete vidjeti više na stranici Direkcije <https://www.dei.gov.ba/bs/stabilization-agreement>.

Direkcija za europske integracije